Høringssvar

Friskolernes Hus

Middelfartvej 77

5466 Asperup

62 61 30 13

kontakt@friskolerne.dk

www.friskolerne.dk

FRISKOLERNE

AARJK@uvm.dk

Høring regelforenkling på Dagtilbudområdet

Jonas Barlyng.

FRISKOLERNE takker for muligheden for at afgive høringssvar i ovenstående høring.

FRISKOLERNE imøderser adminstrative forenklinger – og herunder at fjerne kravet om skriftlighed i såvel læreplaner som evaluering - som positive og nødvendige tiltag, der kan sikre mere tid og opmærksomhed til kerneopgaven i nærværet og arbejdet med børn i dagtilbuddene. Vi er optaget af, at flest mulige ressourcer rettes mod en daglige pædagogiske praksis.

FRISKOLERNE er særligt optaget af ophævelsen af kravet om, at kommunerne skal beskrive tilrettelæggelsen af tilsyn med dagtilbud:

Ud af FRISKOLERNES 280 medlemsskoler, fordelt ud over hele landet, primært i landdistriktern og mindre bysamfund, har de 122 tilknyttet et privat dagtilbud. Mange af vores dagtilbud er tillige meget små.

Vi erfarer, at der er meget stor kommunal variation i tilsynspraksis af de private dagtilbud.

Vi erfarer, at der kan opstå en interessekonflikt ifht kommunale dagtilbud og private dagtilbud – at tilsynet med private dagtilbud kan opfattes mere omfangsrigt end, hvad der er tilfældet med kommunale dagtilbud. Begrundelsen for forskelligtartet tilsyn kan skyldes, at private dagtilbud ses om en konkurrent til de kommunale dagtilbud.

Vi finder det derfor vigtigt at sikre et princip om armslængde mellem tilsynsmyndighed, og sanktionsmyndighed, for på den måde at skabe gennemsigtighed i tilsynet med private dagtilbud.

FRISKOLERNE kan derfor ikke bakke op om ophævelse af kravet om ophævelse af beskrivelse af tilsynet. Vi vil derimod pege på nødvendigheden af en række tiltag, der bør inddrages i det videre arbejde med udvikling af tilsynet:

* Sikre uvildighed i tilsynet
* At tilsynet udfører et fagligt begrundet tilsyn.
* At tilsynets ærinde er, at undersøge pædagogisk kvalitet i dagtilbuddet.
* At tilsynet understøtter dagtilbudslovens metodefrihed.
* At tilsynet er opmærksom på og tydelig omkring eget mandat. Dette foreslår vi kommunikeres på kommunens hjemmeside.
* At det er gennemskueligt for dagtilbuddet, hvordan tilsynet skal foregå, hvad tilsynet har som fokus og hvornår og hvordan man får en tilbagemelding.
* At kommunikationen omkring tilsynet er tydelig, at dagtilbuddet har mulighed for at foreberede sig, og indgå i et konstruktivt og fagligt samarbejde med tilsynet.
* At kommunen indkalder de private dagtilbud og orienterer om tilsynet, hver gang der er en ny runde, et nyt koncept eller et nyt fokusområde. På den må vil man styrke samarbejdet og sikre kvaliteten af tilsynet.
* At der er lige adgang til de ressourcer (f.eks evalueringsværktøjer), som dagtilbuddet bliver målt på. Alternativt at man ikke måler private dagtilbud på samme måde, som kommunale tilbud.
* Vi opfordrer til en særlig opmærksomhed på, at finde en rimelig balance mellem den administrative byrde og effekten af tilsynet.
* At der fremover vil være mulighed for at anke en tilsynserklæring eller udtalelse.

Vi indgår meget gerne i det fortsatte arbejde med regelforenklinger på dagtilbudsområdet.

Venlig hilsen

Peter Bendix Pedersen Maren Skotte

Formand for FRISKOLERNE Kommunikationschef

i Friskolernes hus.